Diari Oficial de la Generalitat Valenciana


Sumari del DOGV 2854, del 23-10-1996 (1996/839639)

RESOLUCIÓ de 2 de novembre de 1995, de la directora general de Qualitat Ambiental, sobre declaració d'impacte ambiental.
------------------------------------------------------------------------------------------------------------------------

### Dades del document

Número de DOGV
:   2854

Data del DOGV
:   23-10-1996

Secció del DOGV
:   ALTRES DISPOSICIONS

Número del document
:   1996/839639


Data del document
:   02-11-1995

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 2 de novembre de 1995, de la directora general de Qualitat Ambiental, sobre declaració d'impacte ambiental.   
Vist l'expedient 279/95-AIA, sobre una activitat de compravenda de ferros i ferralles fèrriques i no fèrriques, el promotor del qual és Hierros del Mondúber, SL, emplaçada en el polígon industrial sector 5, parcel·les 4, 5 i 6, de Bellreguard (València), i amb domicili social a l'avinguda de Gandia, s/n, de Real de Gandía (València).  
Atès que, en data 19 d'octubre de 1995, Activitats Qualificades de València va remetre l'expedient amb tota la documentació (projecte d'activitat, estudi d'impacte ambiental i expedient municipal amb el resultat de la informació pública).  
Atès que, en data 2 de novembre de 1995, tècnics d'aquest servei van fer una visita de camp a la zona d'ubicació de l'activitat, a fi de comprovar la informació rebuda.  
Atès que la documentació de l'activitat ha estat exposada al públic mitjançant un edicte al tauler d'anuncis de l'Ajuntament de Bellreguard durant deu dies i s'hi han presentat tres al·legacions, d'acord amb la diligència de la Secretaria de Bellreguard de data 5 d'octubre de 1995.  
Els punts a què fan referència les al·legacions són, resumidament, els següents:  
- Al·legació de Vicente Cremades Sanmateu, propietari de la parcel·la número 7 del polígon industrial, sector 5, manifesta:  
Que no hi ha concordança respecte a les construccions que s'han de realitzar en aquelles parcel·les entre el projecte per a l'obtenció de la llicència i el projecte d'impacte ambiental.  
Que en l'expedient consultat no apareixia l'informe provisional preceptiu, cosa per la qual es desconeix la qualificació atorgada pels tècnics municipals a l'activitat en qüestió.  
Que, segons el Decret 54/1990, de 26 de març, l'activitat pot qualificar-se com a molesta i perillosa.  
Que, segons la instrucció per la qual es dicten normes per a l'aplicació del Reglament d'Activitats Molestes, Insalubres, Nocives i Perilloses, de 30 de novembre de 1961, que en l'article 11.3 estableix: «D'ara en avant, les indústries fabrils que es consideren perilloses o insalubres sols podran emplaçar-se, com a regla general, i encara que hi haja plans d'ordenació urbana aprovats que disposen una altra cosa, a una distància de 2.000 metres com a mínim, comptadors des del nucli més pròxim de població agrupada» (sic).  
Que és criteri generalitzat en la redacció de plans generals d'ordenació urbana, ubicar les indústries perilloses, i més concretament les del tipus d'activitat que ocupa aquesta, en polígons industrials que reunisquen condicions d'aïllament, allunyats del centre de les poblacions, com també de les vies principals d'accés a les poblacions.  
Que s'observa que l'activitat ja fa algun temps que està en funcionament.  
- Al·legació d'Evaristo Catalá González, amb DNI número 11 318 829, amb domicili al carrer del Riu d'Alcoi, número 10, 1r-1a, a Bellreguard, en nom i representació de Concepción González Llopis, exposa:  
Que la seua representada és la titular i copropietària de la parcel·la confrontada amb la número 6 del polígon industrial sector 5.  
Que l'activitat està ja en funcionament, sense la preceptiva llicència.  
Que a part de les característiques de perillosa, insalubre, molesta, etc., que els tècnics municipals s'encarregaran de determinar, l'activitat és poc estètica i trenca l'harmonia del paisatge d'entrada al municipi.  
Que, sense oposar-se al fet que s'obriguen activitats i indústries en el polígon industrial, l'ajuntament obligue els titulars d'aquestes a posar les mesures correctores necessàries.  
- Al·legació de Vicente Llopis Pastor, carrer de Sant Doménec, número 31, amb DNI 95 567 240, sol·licita:  
La no-autorització de la llicència sol·licitada atès que es tracta d'una activitat molesta per al veïnat, a més de perillosa i nociva per a la salut.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5é de la Llei d'Impacte Ambiental i concordants del Reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, i la Llei 2/1989, de 3 de març, de la Generalitat Valenciana, i d'altres disposicions que li són d'aplicació.   
Atès que l'article 5é de la Llei 2/1989 estableix que correspon a l'òrgan mediambiental la declaració d'impacte ambiental dels projectes als quals s'aplique aquesta Llei.  
Atès que el Reglament Orgànic i Funcional de la Conselleria de Medi Ambient, text refós aprovat per l'Ordre de 23 de juny de 1994, del conseller de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent Declaració d'Impacte Ambiental.  
Primer  
Estimar acceptable, només a l'efecte ambiental, l'activitat de compravenda de ferros i ferralles fèrriques i no fèrriques, el promotor de la qual és Hierros del Mondúber, SL, emplaçada en el polígon industrial sector 5, parcel·les 4, 5 i 6, de Bellreguard (València), i amb domicili social en l'avinguda de Gandia, s/n, de Real de Gandía (València), d'acord amb les previsions reflectides en la documentació remesa, i de les condicions i precisions següents:  
1) Queda terminantment prohibida qualsevol classe d'incineració o combustió.  
2) En el cas que l'empresa decidira treballar amb bateries, es prendran les mesures que preveu l'estudi d'impacte ambiental per al cas.  
3) Els sistemes de refrigeració dels frigorífics emmagatzemats, filtres, i qualsevol altra substància susceptible de ser caracteritzada com a residu tòxic o perillós derivat de l'activitat que es duga a terme, serà retirada per un gestor autoritzat per a cada un dels residus en qüestió.  
4) L'activitat complirà els nivells de soroll exigits en les Normes Subsidiàries del Municipi i, si no n'hi ha, el que es preveu en el model d'ordenança municipal sobre prevenció de la contaminació acústica (protecció contra sorolls i vibracions), elaborada per la Conselleria de Medi Ambient i la Federació Valenciana de Municipis i Províncies.  
5) Es realitzarà i mantindrà en tot moment la pantalla perimetral (tanca de blocs i plantació d'arbres), amb les característiques i condicions reflectides en l'estudi d'impacte ambiental. En qualsevol cas, tant la tanca de blocs com els arbres tindran la suficient alçària i densitat per a impedir la visió dels munts de ferralla des de qualsevol punt dels voltants.  
6) Totes les operacions d'explotació i manipulació inherents a l'activitat s'efectuaran d'acord amb la legislació vigent de seguretat i higiene.  
Segon  
Notificar a les persones interessades que contra aquesta resolució, per no ser un acte de tràmit definitiu en via administrativa, no es podrà interposar cap recurs; la qual cosa no és inconvenient perquè es puguen utilitzar tots els mitjans què s'estimen oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 2 de novembre de 1995.- La directora general de Qualitat Ambiental: Gloria Arnandis Boix.